CELEX: 32014D0513
Language: et
Date: 2014-07-31 00:00:00
Title: 2014/513/EL: Komisjoni rakendusotsus, 31. juuli 2014 , millega muudetakse rakendusotsuse 2014/178/EL lisa seoses Leedu, Läti ja Eesti aladega, mille suhtes kehtivad sigade aafrika katku tõttu piirangud (teatavaks tehtud numbri C(2014) 5583 all)  EMPs kohaldatav tekst

2.8.2014   
            
            
               ET
            
            
               Euroopa Liidu Teataja
            
            
               L 231/7
            
         KOMISJONI RAKENDUSOTSUS,
   31. juuli 2014,
   millega muudetakse rakendusotsuse 2014/178/EL lisa seoses Leedu, Läti ja Eesti aladega, mille suhtes kehtivad sigade aafrika katku tõttu piirangud
   
      
         (teatavaks tehtud numbri C(2014) 5583 all)
      
   
   (EMPs kohaldatav tekst)
   
      (2014/513/EL)
   
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 11. detsembri 1989. aasta direktiivi 89/662/EMÜ veterinaarkontrollide kohta ühendusesiseses kaubanduses seoses siseturu väljakujundamisega, (1) eriti selle artikli 9 lõiget 4,
   võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, (2) eriti selle artikli 10 lõiget 4,
   võttes arvesse nõukogu 16. detsembri 2002. aasta direktiivi 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad, (3) eriti selle artikli 4 lõiget 3,
   ning arvestades järgmist:
   
               (1)
            
            
               Komisjoni rakendusotsuses 2014/178/EL (4) on sätestatud loomatervishoiualased tõrjemeetmed seoses sigade aafrika katku esinemisega teatavates liikmesriikides. Kõnealuse otsuse lisas piiritletakse ja loetletakse teatavad alad, mis on epidemioloogilist olukorda arvesse võttes eristatud vastavalt riski tasemele. Loetelu sisaldab Itaalia, Poola, Leedu ja Läti teatavaid alasid.
            
         
               (2)
            
            
               Alates 26. juunist 2014 on täheldatud sigade aafrika katku esinemist Läti uluk- ja kodusigadel. Tõenäoliselt on sigade aafrika katk sinna levinud naabruses asuvatest kolmandatest riikidest, kus kõnealuse haiguse esinemisest on teatatud. Läti ja kolmandate riikide piiri lähedal asuval alal on teatatud mitmest taudipuhangust kodusigade hulgas ning samal alal kuni 30 km kaugusel piirist on tuvastatud taudipuhanguid uluksigade hulgas. Lisaks on Lätis teatatud mitmest taudipuhangust kodusigade hulgas ja mõnest puhangust uluksigade hulgas Eesti piiri lähedal. Uutest puhangutest on teatanud ka Leedu, nimelt üks puhang riigi idaosas asuvas seakasvatusettevõttes.
            
         
               (3)
            
            
               Leedu, Läti ja nende naabruses asuvate kolmandate riikide loomaterviseolukorrast tulenevat riski hinnates tuleks arvesse võtta praeguse epidemioloogilise olukorra muutumist. Selleks et loomatervishoiualaseid tõrjemeetmeid sihipäraselt rakendada ja takistada kõnealuse taudi levikut, samuti selleks, et vältida tarbetuid häireid liidusiseses kaubanduses ning seda, et kolmandad riigid kehtestaksid põhjendamatuid kaubandustõkkeid, tuleb muuta liidu nende alade loetelu, mille suhtes kohaldatakse rakendusotsuse 2014/178/EL kohaseid loomatervishoiualaseid tõrjemeetmeid, ja võtta arvesse kõnealuse haigusega seotud praeguse epidemioloogilise olukorra muutumist Leedus ja Lätis.
            
         
               (4)
            
            
               Seepärast on vaja muuta rakendusotsuse 2014/178/EL lisa, et lisada sellesse asjaomased Leedu, Läti ja Eesti alad.
            
         
               (5)
            
            
               Seepärast tuleks rakendusotsust 2014/178/EL vastavalt muuta.
            
         
               (6)
            
            
               Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Rakendusotsuse 2014/178/EL lisa muudetakse vastavalt käesoleva otsuse lisale.
   Artikkel 2
   Käesolev otsus on adresseeritud liikmesriikidele.
   
      Brüssel, 31. juuli 2014
      
         
            Komisjoni nimel
         
         
            komisjoni liige
         
         Tonio BORG
      
   
   
      (1)  EÜT L 395, 30.12.1989, lk 13.
   
      (2)  EÜT L 224, 18.8.1990, lk 29.
   
      (3)  EÜT L 18, 23.1.2003, lk 11.
   
      (4)  Komisjoni rakendusotsus 2014/178/EL, 27. märts 2014, loomatervishoiualaste tõrjemeetmete kohta seoses sigade aafrika katkuga teatavates liikmesriikides (ELT L 95, 29.3.2014, lk 47).
   
      LISA
      Rakendusotsuse 2014/178/EL lisa muudetakse järgmiselt.
      
                  1)
               
               
                  I osa muudetakse järgmiselt:
                  
                              a)
                           
                           
                              Lätit käsitlev kanne asendatakse järgmisega:
                              „3.   Läti
                              
                              Järgmised piirkonnad Lätis:
                              
                                           
                                       
                                       
                                          kogu Mazasalaca kihelkond;
                                       
                                    
                                           
                                       
                                       
                                          kogu Aloja kihelkond;
                                       
                                    
                                           
                                       
                                       
                                          kogu Kocēni kihelkond ja Valmiera linn;
                                       
                                    
                                           
                                       
                                       
                                          kogu Priekuļi kihelkond;
                                       
                                    
                                           
                                       
                                       
                                          Rauna kihelkonna Rauna vald;
                                       
                                    
                                           
                                       
                                       
                                          kogu Smiltene kihelkond;
                                       
                                    
                                           
                                       
                                       
                                          kogu Ape kihelkond;
                                       
                                    
                                           
                                       
                                       
                                          Ludza kihelkond, Cirma, Pureņi, Ņukši, Isnauda, Pilda, Nirza ja Briģi vald;
                                       
                                    
                                           
                                       
                                       
                                          kogu Cibla kihelkond;
                                       
                                    
                                           
                                       
                                       
                                          Rēzekne kihelkonna Stoļerova, Griškāni, Čornaja, Lūznava, Malta, Feimaņi, Silmala, Ozolaine, Ozolmuiža ja Sakstagala vald;
                                       
                                    
                                           
                                       
                                       
                                          Viļāni kihelkonna Sokolki ja Viļāni vald;
                                       
                                    
                                           
                                       
                                       
                                          Riebiņi kihelkonna Riebiņi, Rušona, Silajāņi, Galēni ja Stabulnieki vald;
                                       
                                    
                                           
                                       
                                       
                                          kogu Preiļi kihelkond;
                                       
                                    
                                           
                                       
                                       
                                          Līvāni kihelkonnas Sutri vald;
                                       
                                    
                                           
                                       
                                       
                                          kogu Vārkava kihelkond;
                                       
                                    
                                           
                                       
                                       
                                          Daugavpilsi kihelkonna Dubna, Višķi, Ambeļi, Biķernieku, Naujene, Saliena, Vecsaliena, Skrudaliena, Demene, Laucesa, Tabore, Maļinova, Kalupe ja Vabole vald.”
                                       
                                    ;
                        
                              b)
                           
                           
                              lisatakse järgmine Eestit käsitlev kanne:
                              „4.   Eesti
                              
                              Järgmised piirkonnad Eestis
                              
                                           
                                       
                                       
                                          Viljandi maakonna Karksi ja Abja vald (sealhulgas Mõisaküla linn);
                                       
                                    
                                           
                                       
                                       
                                          Valga maakonna Põdrala, Helme, Puka, Hummuli, Õru, Palupera, Otepää, Tõlliste, Karula, Taheva ja Sangaste vald ning Valga ja Tõrva linn;
                                       
                                    
                                           
                                       
                                       
                                          Võru maakonna Urvaste, Antsla, Mõniste ja Varstu vald.”
                                       
                                    ;
                        
                              c)
                           
                           
                              Leedut käsitlev kanne asendatakse järgmisega:
                              „1.   Leedu
                              
                              Järgmised piirkonnad Leedus:
                              
                                           
                                       
                                       
                                          Marijampolė maakonna Kalvarija, Marijampolė, Kazlų Rūda rajoon;
                                       
                                    
                                           
                                       
                                       
                                          Kaunase maakonna Prienai ja Birštonase rajoon;
                                       
                                    
                                           
                                       
                                       
                                          Vilniuse maakonna Trakai, Elektrėnai, Vilniuse ja Švenčionyse rajoon, Vilniuse linn;
                                       
                                    
                                           
                                       
                                       
                                          Utena maakonna Molėtai, Utena, Zarasai ja Visaginase rajoon.”
                                       
                                    
                        
            
                  2)
               
               
                  II osas asendatakse Lätit käsitlev kanne järgmisega:
                  „3.   Läti
                  
                  Järgmised piirkonnad Lätis:
                  
                               
                           
                           
                              kogu Rūjiena kihelkond;
                           
                        
                               
                           
                           
                              Naukšēni kihelkonna Koni vald;
                           
                        
                               
                           
                           
                              Burtnieki kihelkonna Vecate, Matīši, Burtnieki ja Valmiera vald;
                           
                        
                               
                           
                           
                              kogu Beverīna kihelkond;
                           
                        
                               
                           
                           
                              Valka kihelkonna Vijciemsi ja Zvārtava vald.”
                           
                        
            
                  3)
               
               
                  III osa asendatakse järgmisega:
                  „III OSA
                  1.   Itaalia
                  
                  Järgmised piirkonnad Itaalias:
                  
                               
                           
                           
                              kõik Sardiinia piirkonnad.
                           
                        2.   Läti
                  
                  Järgmised piirkonnad Lätis:
                  
                               
                           
                           
                              kogu Zilupe kihelkond;
                           
                        
                               
                           
                           
                              Ludza kihelkonna Rundēni ja Istra vald;
                           
                        
                               
                           
                           
                              Rēzekne kihelkonna Puša, Mākoņkalns ja Kaunata vald;
                           
                        
                               
                           
                           
                              kogu Dagda kihelkond;
                           
                        
                               
                           
                           
                              kogu Aglona kihelkond;
                           
                        
                               
                           
                           
                              kogu Krāslava kihelkond;
                           
                        
                               
                           
                           
                              Valka kihelkonna Kārķi, Ērģeme ja Valka vald;
                           
                        
                               
                           
                           
                              kogu Strenči kihelkond;
                           
                        
                               
                           
                           
                              Burtnieki kihelkonna Ēvele ja Rencēni vald;
                           
                        
                               
                           
                           
                              Naukšēni kihelkonna Naukšēni vald.
                           
                        3.   Leedu
                  
                  Järgmine piirkond Leedus:
                  
                               
                           
                           
                              Utena maakonna Ignalina rajoon.”